Mitropolia Moldovei cere eliminarea restricțiilor de la pelerinajul Sfintei Parascheva.
Solicitarea a fost trimisă prefectului județului Iași. Mitropolia vrea ca oamenii să nu mai fie legitimați și să li se permită accesul și persoanelor care nu sunt din Iași. Oficialii Bisericii cer ca sărbătoarea să fie organizată între 8 și 15 octombrie.
Mitropolia Moldovei și Bucovinei vrea ca restricțiile ce vizează accesul pelerinilor din alte județe la Sfânta Parascheva să fie eliminate.Solicitarea a fost trimisă azi Prefecturii Iași.De asemenea, Mitropolia Moldovei și Bucovinei a cerut ca sărbătoarea să aibă loc între 8 și 15 octombrie, așa cum se întâmplă an de an. Solicitarea vine în contextul în care autoritățile din Iași au decis ca pelerinajul să aibă loc doar pe data de 14 octombrie. În schimb, oficialii Bisericii spun că vor asigura respectarea măsurilor de prevenție sanitară.Prefectura a trimis cererea Mitropoliei atât Comitetul Naţional pentru Situaţii de Urgenţă (CNSU), cât și Direcției de Sănătate Publică (DSP) și tuturor membrilor Consiliului Județean pentru Situații de Urgență (CJSU) Iași.